Yhteinen ehdotus NEUVOSTON ASETUS Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 442/2011 muuttamisesta /* KOM/2011/0590 lopullinen - 2011/0251 (NLE) */





PERUSTELUT (1) Neuvosto antoi 9. toukokuuta 2011 asetuksen (EU) N:o 442/2011 Syyrian tilanteen johdosta määrättävistä rajoittavista toimenpiteistä. (2) Neuvosto muutti 2. syyskuuta 2011 asetusta (EY) N:o 442/2011 laajentaakseen Syyriaan kohdistuvia toimenpiteitä. Tällöin laajennettiin luetteloon lisäämisen perusteita ja kiellettiin raakaöljyn ostaminen, tuonti tai kuljettaminen Syyriasta. (3) Neuvosto pääsi myös poliittiseen yksimielisyyteen lisätoimenpiteistä eli raakaöljyalaan tehtävien investointien kieltämisestä ja luettelomerkintöjen lisäämisestä. (4) Neuvosto päätti myös kieltää syyrialaisten setelien toimittamisen Syyrian keskuspankille ja mukauttaa säännöksiä, joilla talouden toimijoita suojataan seuraamusten täytäntöönpanoon liittyviltä vaateilta. Lisäksi neuvosto päätti jäädyttää tietyt syyrialaiset varat siten, että samalla varmistetaan, ettei tämä estä laillisia liiketoimia Syyrian kanssa. (5) Toimenpiteet kuuluvat Euroopan unionin toiminnasta tehdyn sopimuksen soveltamisalaan, minkä vuoksi niiden täytäntöönpanemiseksi tarvitaan lainsäädäntöä unionin tasolla, jotta voitaisiin varmistaa, että talouden toimijat soveltavat niitä yhtenäisesti kaikissa jäsenvaltioissa. 2011/0251 (NLE) Yhteinen ehdotus NEUVOSTON ASETUS Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 442/2011 muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 215 artiklan, ottaa huomioon Syyriaan kohdistettavista rajoittavista toimenpiteistä annetun neuvoston päätöksen 2011/273/YUTP[1], ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen, sekä katsoo seuraavaa: (1) Neuvosto antoi 9 päivänä toukokuuta 2011 asetuksen (EU) N:o 442/2011[2] Syyrian tilanteen johdosta määrättävistä rajoittavista toimenpiteistä. (2) Neuvosto muutti 2 päivänä syyskuuta 2011 annetulla asetuksella (EU) N:o 878/2011[3] asetusta (EU) N:o 442/2011 laajentaakseen Syyriaan kohdistuvia toimenpiteitä, ja tässä yhteydessä laajennettiin luetteloon lisäämisen perusteita ja kiellettiin raakaöljyn ostaminen, tuonti tai kuljettaminen Syyriasta. (3) Neuvosto hyväksyi [ ] syyskuuta 2011 annetulla neuvoston päätöksellä 2011/…/YUTP lisätoimenpiteitä eli raakaöljyalaan tehtävien investointien kieltämisen, uusien luettelomerkintöjen tekemisen, kiellon toimittaa syyrialaisia setelejä ja metallirahoja Syyrian keskuspankille ja tiettyjen syyrialaisten varojen jäädyttämisen Syyrian ulkopuolella sekä eräitä mukautuksia säännöksiin, joilla talouden toimijoita suojataan pakotteiden täytäntöönpanoon liittyviltä vaateilta. (4) Toimenpiteet kuuluvat Euroopan unionin toiminnasta tehdyn sopimuksen soveltamisalaan, minkä vuoksi niiden täytäntöönpanemiseksi tarvitaan lainsäädäntöä unionin tasolla, jotta voitaisiin varmistaa, että talouden toimijat soveltavat niitä yhtenäisesti kaikissa jäsenvaltioissa. (5) Tässä asetuksessa säädettyjen toimenpiteiden tehokkuuden varmistamiseksi tämän asetuksen on tultava voimaan viipymättä, ON HYVÄKSYNYT TÄMÄN ASETUKSEN: 1 artikla Muutetaan asetus (EU) N:o 442/2011 seuraavasti: (1) Lisätään 1 artiklaan alakohta seuraavasti: ”j) ”syyrialaisella henkilöllä, yhteisöllä tai elimellä” i) Syyrian valtiota tai mitä tahansa sen viranomaista; ii) kaikkia Syyriassa olevia tai oleskelevia luonnollisia henkilöitä tai oikeushenkilöitä; iii) kaikkia oikeushenkilöitä, yhteisöjä tai elimiä, joiden sääntömääräinen kotipaikka on Syyriassa; iv) kaikkia oikeushenkilöitä, yhteisöjä tai elimiä Syyriassa tai Syyrian ulkopuolella, jotka ovat suoraan tai välillisesti yhden tai useamman edellä mainitun henkilön tai elimen omistuksessa tai määräysvallassa.”. (2) Lisätään 2 a artikla seuraavasti: ”2 a artikla Kielletään Syyrian valuuttayksikön määräisten, EU:ssa painettujen tai lyötyjen uusien seteleiden ja metallirahojen myyminen, toimittaminen, siirtäminen tai vienti suoraan tai välillisesti Syyrian keskuspankille.” (3) Lisätään 3 c artikla seuraavasti: ”3 c artikla 1. Kielletään (a) rahoituslainojen tai -luottojen myöntäminen 2 kohdassa tarkoitetuille syyrialaisille luonnollisille henkilöille tai oikeushenkilöille, yhteisöille tai elimille; (b) osuuden tai lisäosuuden hankkiminen 2 kohdassa tarkoitetuista syyrialaisista henkilöistä, yhteisöistä tai elimistä; (c) yhteisyrityksen perustaminen 2 kohdassa tarkoitettujen syyrialaisten luonnollisten henkilöiden tai oikeushenkilöiden, yhteisöjen tai elinten kanssa; (d) tietoinen ja tarkoituksellinen osallistuminen toimintaan, jonka tavoitteena tai seurauksena on a, b ja c alakohdassa tarkoitettujen kieltojen kiertäminen. 2. Edellä 1 kohdassa säädettyjä kieltoja sovelletaan syyrialaisiin luonnollisiin henkilöihin tai oikeushenkilöihin, yhteisöihin tai elimiin, jotka osallistuvat raakaöljyn etsintään, tuotantoon tai jalostukseen. 3. Yksinomaan 2 kohdassa tarkoitetaan (a) ”raakaöljyn etsinnällä” muun muassa raakaöljyvarantojen etsintää, prospektausta ja hallintaa sekä kyseisiin varantoihin liittyvien geologiapalvelujen tarjoamista; (b) ”raakaöljyn jalostuksella” öljyn jalostusta, käsittelyä tai valmistamista polttoaineiden lopullista myyntiä varten.” 4. Edellä 1 kohdassa säädetyt kiellot (a) eivät rajoita ennen [… päivää …kuuta …] tehtyihin sopimuksiin perustuvan velvoitteen täyttämistä; (b) eivät estä lisäosuuden hankkimista, jos kyseinen lisäosuus on ennen [… päivää …kuuta …] tehtyyn sopimukseen perustuva velvoite.” (4) Lisätään 4 a artikla seuraavasti: ”4 a artikla Jäädytetään kaikki Syyrian ulkopuolella olevat liitteessä II a luetelluille henkilöille, yhteisöille tai elimille kuuluvat taikka näiden omistuksessa tai määräysvallassa […päivänä…kuuta… 2011] olevat varat ja taloudelliset resurssit.” (5) Korvataan 10 a artikla seuraavasti: ”10 a artikla Syyrian hallituksen, sen julkisyhteisöjen, yhtiöiden ja virastojen tai henkilöiden, tai henkilöiden tai yhteisöjen, jotka esittävät vaateita sen välityksellä tai puolesta, vaateita, mukaan lukien korvaus- tai vahingonkorvausvaateet tai muut tämänkaltaiset vaateet, esimerkiksi kuittausvaateet, vakuuteen kuuluvat sakot tai vaateet, vaateet, jotka koskevat takauksen tai rahoitusvakuuden pidentämistä tai maksamista, mukaan lukien remburssista tai vastaavasta välineestä johtuvat vaateet, ei oteta huomioon sellaisten sopimusten tai liiketoimien yhteydessä, joiden suorittamiseen ovat suoraan tai välillisesti, kokonaan tai osittain, vaikuttaneet tässä asetuksessa tarkoitetut toimenpiteet.” 2 artikla Muutetaan asetuksen (EU) N:o 442/2011 liite II tämän asetuksen liitteen I mukaisesti. 3 artikla Lisätään liite II asetuksen (EU) N:o 442/2011 liitteeksi II a. 3 artikla Korvataan asetuksen (EU) N:o 442/2011 liite IV tämän asetuksen liitteellä III. 4 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan kaikissa jäsenvaltioissa. Tehty Brysselissä […] Neuvoston puolesta Puheenjohtaja […] LIITE I Lisätään asetuksen (EU) N:o 442/2011 liitteeseen II merkinnät seuraavasti: [neuvosto ehdottaa uusia nimiä] LIITE II ”LIITE II a Luettelo 4 a artiklassa tarkoitetuista luonnollisista henkilöistä ja oikeushenkilöistä, yhteisöistä tai elimistä [neuvosto ehdottaa uusia nimiä]” LIITE III ”LIITE IV Öljytuotteiden luettelo HS-nimike Kuvaus 2709 00 Maaöljyt ja bitumisista kivennäisistä saadut öljyt, raa'at: 2710 Maaöljyt ja bitumisista kivennäisistä saadut öljyt, muut kuin raa'at; muualle kuulumattomat valmisteet, joissa on perusaineosana maaöljyjä tai bitumisista kivennäisistä saatuja öljyjä vähintään 70 painoprosenttia; jäteöljyt: 2712 Vaseliini; parafiini, mikrokiteinen maaöljyvaha, puristettu parafiini (slack wax), otsokeriitti, ruskohiilivaha, turvevaha ja muut kivennäisvahat sekä niiden kaltaiset synteettisesti tai muulla menetelmällä valmistetut tuotteet, myös värjätyt: 2713 Maaöljykoksi, maaöljybitumi ja muut maaöljyjen tai bitumisista kivennäisistä saatujen öljyjen jätetuotteet: 2714 Luonnonbitumi ja -asfaltti; bitumi- tai öljyliuske ja bitumipitoinen hiekka; asfaltiitit ja asfalttikivi: 2715 00 00 Luonnonasfalttiin, luonnonbitumiin, maaöljybitumiin, kivennäistervaan tai kivennäistervapikeen perustuvat bitumiset seokset (esim. bitumimastiksi ja ”cut-backs”)” [1] EUVL L 121, 10.5.2011, s. 11. [2] EUVL L 121, 10.5.2011, s. 1. [3] EUVL L 228, 3.9.2011, s. 1.